ΓΡΑΠΤΗ ΕΡΩΤΗΣΗ P-0397/02

υποβολή: Elly Plooij-van Gorsel (ELDR) προς την Επιτροπή

(11 Φεβρουαρίου 2002)

Θέμα: Το κλείσιμο του αντιδραστήραψηλής ροής στο Petten (Κάτω Χώρες)

Έχει λάβει η Επιτροπή γνώση των προβλημάτων ασφάλειας που είχαν ως συνέπεια το προσωρινό κλείσιμο του αντιδραστήραψηλής ροής στο Petten;

Είναι ενήμερη η Επιτροπή σχετικά με το γεγονός ότι δεν τηρούνται οι αναγκαίοι κανόνες ασφάλειας· Εάν ναι, ποια μέτρα προτίθεται να λάβει η Επιτροπή προκειμένου να εξασφαλίσει στο μέλλον βέλτιστες συνθήκες ασφάλειας·

Μπορεί να αναφέρει η Επιτροπή εάν η παύση λειτουργίας του εν λόγω αντιδραστήρα κινδυνεύει να οδηγήσει σε έλλειψη ραδιο-ισοτόπων στην Ευρώπη· Μπορεί να εγγυηθεί η Επιτροπή ότι θα συνεχισθεί η κατάλληλη θεραπευτική αγωγή των καρκινοπαθών που εξαρτώνται από το Petten;

Απάντηση του κ. Busquin εξ ονόματος της Επιτροπής

(12 Μαρτίου 2002)

Σε άρθρο τοπικής εφημερίδας της 1ης Φεβρουαρίου 2002 επισημάνθηκε η ύπαρξη ρωγμής (στην πραγματικότητα ατέλεια σε εσωτερική συγκόλληση) του αντιδραστήραψηλής ροής (High Flux Reactor — HFR). Η ατέλεια αυτήφίστατο από το 1984, όταν εγκαταστάθηκε το δοχείο αντιδραστήρα που χρησιμοποιείται σήμερα. Οι αρμόδιες αρχές διέθεταν εξ αρχής πλήρη στοιχεία σχετικώς. Η ρωγμή παρακολουθείται και μετράται συνεχώς όλα αυτά τα έτη στο πλαίσιο επιθεωρήσεων κατά τη λειτουργία, και τον Αύγουστο του 2001 τα αποτελέσματα επιθεώρησης και μέτρησης αυτής της εσωτερικής ρωγμής είχαν ως αποτέλεσμα να ανησυχήσει το κοινό ότι ενδεχομένως να έχει μεγαλώσει η ρωγμή. Οι ειδικοί επιστήμονες που διενήργησαν τους ελέγχους και η Ομάδα Πυρηνικής Έρευνας και Παροχής Συμβουλών (Nuclear Research and Consultancy Group — NRG) απέδωσαν τη φαινομενική αύξηση στην αλλαγή του οργάνου μέτρησης και δήλωσαν ότι δεν δημιουργεί κίνδυνο για την ασφάλεια. Μετά από διαβούλευση και μελέτη των τεχνικών λεπτομερειών των μετρήσεων, οι αρμόδιες για την ασφάλεια αρχές των Κάτω Χωρών (KFD-Kern Fysische Dienst) επέτρεψαν τη συνέχιση της λειτουργίας του αντιδραστήρα, απαίτησαν όμως να διενεργηθεί περαιτέρω επιθεώρηση το καλοκαίρι του 2002.

Κατόπιν των ισχυρισμών που διατύπωσαν το 2001 μέλη του προσωπικού της NRG (η ολλανδική εταιρεία που λειτουργεί τον HFR), η αρμόδια για την έκδοση άδειας αρχή των Κάτω Χωρών διενήργησε έρευνα σχετικά με την ασφάλεια και τη λειτουργία του αντιδραστήραψηλής ροής. Η Επιτροπή ως κάτοχος της αδείας, συνεργάστηκε πλήρως στο πλαίσιο αυτής της έρευνας. Η έρευνα κατέληξε στο πόρισμα ότι, παρότι η διαχείριση του αντιδραστήραψηλής ροής τήρησε πλήρως τους όρουςπό τους οποίους χορηγήθηκε η άδεια,πήρξαν διαφορές μεταξύ των οδηγιών λειτουργίας και των τεχνικών προδιαγραφών ασφαλείας που εφάρμοσε η NRG, πράγμα που οδήγησε σε διαφορετικές ερμηνείες σχετικά με την εφαρμογή ορισμένων διαδικασιών. Με βάση τα προαναφερόμενα, η Επιτροπή διατύπωσε προς τις αρχές των Κάτω Χωρών και την NRG την άποψη ότι είναι δυνατές και επιθυμητές οι βελτιώσεις στο θέμα της ασφάλειας της λειτουργίας του HFR.

Μετά από αίτημα του Κοινού Κέντρου Έρευνών (ΚΚΕρ), ο Διεθνής Οργανισμός Ατομικής Ενέργειας (DOAE), που εδρεύει στη Βιέννη, αποδέχθηκε να διενεργήσει έλεγχο της ασφάλειας. Ο έλεγχος ξεκίνησε στις 13 Φεβρουαρίου 2002. Η ομάδα εμπειρογνωμόνων του ΔΟΑΕ που διενεργεί τον έλεγχο θαποβάλει έκθεση απευθείας στην Επιτροπή, μέσω του Ινστιτούτου Ενέργειας του ΚΚΕρ.

Λαμβάνονταςπόψη τις πρόσφατες εξελίξεις, η Επιτροπή συνέστησε να παύσει προσωρινά η λειτουργία του αντιδραστήρα, έτσι ώστε να καταστεί δυνατή η επαναμέτρηση της ρωγμής (ατέλεια στην εσωτερική συγκόλληση). Η περίοδος παύσης της λειτουργίας θα αξιοποιηθεί επίσης για να επιταχυνθεί η κατάρτιση και άλλα μέτρα που θα βελτιώσουν την ασφάλεια.

Σε συμφωνία με την KFD, αποφασίστηκε να διατηρηθεί ο HFR εν λειτουργία μέχρι το τέλος του τρέχοντος κύκλου (18 Φεβρουαρίου 2002), ούτως ώστε να ελαχιστοποιηθεί ο κίνδυνος διακοπής της βραχυπρόθεσμης προμήθειας ιατρικών ραδιοϊσοτόπων που χρησιμοποιούνται για τη διάγνωση και αντιμετώπιση του καρκίνου. Έτσι, οι παραγωγοί ραδιοϊσοτόπων θα έχουν τη δυνατότητα να αναζητήσουν άλλες πηγές εφοδιασμού. Στο πλαίσιο αυτό η Επιτροπή επικροτεί την συνεδρίαση των ευρωπαίων παραγωγών ραδιοϊσοτόπων και των ερευνητικών φορέων αντιδραστήρων της Ευρωπαϊκής Ένωσης, που θα πραγματοποιηθεί τις προσεχείς ημέρες, ώστε να διαπραγματευτεί πρόγραμμα έκτακτης ανάγκης με τους φορείς λειτουργίας των αντιδραστήρων για την περίοδο Φεβρουάριος — Μάρτιος 2002.